رومن اردو

تصغیر|400px|فارسی عربی ابجد، مع دیوناگری اور رومن اردو ابجد۔
اردو زبان کو اگر رومن حروف تہجی میں لکھا جائے تو اسے عرف عام میں **رومن اُردو** کہتے ہیں۔

مشہور اُردو دانشور حبیب سلیمانی رقمطراز ہیں: "عربی رسم الخط سے محبت کرنے والے **رومن اردو** کے شدید مخالف ہیں۔ اس مخالفت کے باوجود **رومن اردو** نوجوانوں میں مقبول ہو رہی ہے، جو انٹر نیٹ استعمال کرتے ہیں یا سائبر شہری ہیں۔ چونکہ یہ رسم الخط ابھی ارتقائی مراحل میں ہے، لہٰذا جالبینی صارفین اسے اپنے اپنے انداز میں استعمال کر رہے ہیں۔ جنگ گروہ جیسی معروف مواقع حبالہ نے **رومن اُردو** کے لیے ایک خاص شعبہ قائم کر دیا ہے۔ یہ ان لوگوں کے لیے از حد مفید ہے جو عربی رسم الخط سے ناواقف ہیں۔ ایم-ایس-این (MSN)، یاہو (Yahoo) اور چند دیسی چیٹ روم اس نئے رسم الخط اور اس نئ زبان (رومن اردو) کے ارتقا کی تجربہ گاہیں ثابت ہو رہی ہیں۔"

بسا اوقات یونی لیور اور پیپسی جیسے کثیر القومی ادارے طباعت و اشہارات کے مد میں اپنے اخراجات اور وسائل کو بچانے کے لیے اکثر رومن اردو استعمال کرتے ہیں، یہ صورت حال بھارت اور پاکستان دونوں ممالک میں موجود ہے۔

اردو کو رومن رسم الخط میں لکھنے کی تجاویز متعدد مرتبہ پیش کی گئی ہیں تاہم ایوب خان نے اپنے دور صدارت میں انتہائی سنجیدگی سے اس تجویز کو پیش کیا تھا کہ اردو پاکستان کی دیگر زبانوں کو لکھنے کے لیے رومن رسم الخط کو اختیار کیا جانا چاہیے۔ جنرل ایوب نے اس تجویز کو جمہوریہ ترکی میں مصطفی کمال اتاترک کی اصلاحات سے کسی حد تک متاثر ہو کر پیش کی تھی۔
مصطفی کمال اتاترک کی قیادت میں ترکی نے رومن رسم الخط اپنا کر اپنی اگلی نسلوں کو اپنی تاریخ سے محروم کر دیا۔ کتابوں کے ذخائر تو موجود رہے مگر ترکی کے لوگ انھیں پڑھنے کے قابل نہ رہے۔ اور پھر بیکار سمجھ کر ان کتابوں کو ضایع کرتے رہے۔ انگریزی کہاوت ہے کہ دشمن کو اپنی تاریخ سے دور کرنا بالکل ایسا ہی ہے جیسا کہ اسے نہتا کرنا۔ (history is a weapon)

مگر یہ بات قابل ذکر ہے کہ عظیم قومیں جیسے چین اور جاپان انٹرنیٹ پر بھی رومن حروف استعمال نہیں کرتے بلکہ اپنا ہی رسم الخط استعمال کرنے پر بضد ہیں باوجود کہ ان کا رسم الخط دنیا کے مشکل ترین رسوم الخط میں سے ایک ہے جبکہ ان کے مقابلے میں اردو کا رسم الخط کچھ مشکل نہیں۔

## نمونہ

### زبور 23 ''داود کا مزمور''

#### رومن اردو

1**Khudáwand** merá chaupán hai; mujhe kamí na hogí. 
2Wuh mujhe harí harí charágáhon men bithátá hai: Wuh mijhe ráhat ke chashmon ke pás le játá hai. 3Wuh merí ján ko bahál kartá hai: Wuh mujhe apne nám kí khátir sadáqat kí ráhon par le chaltá hai. 
4Balki khwáh maut ke sáye kí wádí men se merá guzar ho, Main kisí balá se nahín darúngá; kyúnknki tú mere sáth hai: Tere 'asá aur terí láthí se mujhe tasallí hai. 
5Tú mere dushmanon ke rúbarú mere áge dastarkhwán bichhátá hai: Tú ne mere sir par tel malá hai, merá piyála labrez hotá hai. 
6Yaqínan bhalái aur rahmat 'umr bhar mere sáth sáth rahengí: Aur main hamesha **Khudáwand** ke ghar men sukúnat karúngá.

**([[کتاب مقدس|Kita'b I Muqaddas]]**: **[[Psalm 23|Zabu'r 23]]** az **[[داؤد (بادشاہ)]])**


#### نستعلیق رسم الخط میں

خداوند میرا چوپان ہے؛ مجھے کمی نہ ہوگی 
وہ مجھے ہری ہری چراگاہوں میں بٹھاتا ہے: وہ مجھے راحت کے چشموں کے پاس لے جاتا ہے۔ 
وہ میری جان بحال کرتا ہے: وہ مجھے اپنے نام کی خاطر صداقت کی راہوں پر لے چلتا ہے۔ 
بلکہ خواہ موت کے سایے کی وادی میں سے میرا گذر ہو، میں کسی بلا سے نہیں ڈروں گا؛ 
کیونکہ تو میرے ساتھ ہے: تیرے عصا اور تیری لاٹھی سے مجھے تسلی ہے۔ 
تو میرے دشمنین کے روبرو میرے آگے دسترخوان بچھاتا ہے: تو نے میرے سر پر تیل ملا
ہے، میرا پیالہ لبریز ہوتا ہے۔ 
یقیناً بھلائ اور رحمت عمر بھر میرے ساتھ ساتھ رہیں گی: اور میں ہمیشہ
خداوند کے گھر میں سکونت کروں گا۔  


**کتاب مقدس کے زبور** 23 **از داؤد)** 
**)**


#### دیوناگری رسم الخط

१  
२  
३  
४  
५  
६ 

**(** २३ **)**


### ابتدائی حساب

Hisäb ke cär baře qäide hëŋ: jama, tafrïq, zarb, taqsïm

Pehla qäida: **Jama**

Jama ke qäide par amal karna äsän nahïŋ.
Ķusüsan mehngai ke dinoŋ meŋ.
Sab kuch ķarc ho jäta he.
Kuch jama nahïŋ ho päta.
Jama ka qäida muķtalif logoŋ ke lie muķtalif hë.
Âäm logöŋ ke lie 1+1=1½.
Kiüŋke ½ incam tex (*income tax*) wäle le jäte hëŋ.
Tijärat ke qäide se jama kareŋ to 1+1 ka matlab hë giära.
Rişwat ke qäide se häsile-jama ör ziäda ho jäta hë.
Qäida wohi acha jis meŋ häsile-jama ziäda se ziäda äe, başart-yeke pölïs (*police*) mänê na ho.
Ek qäida zubäni jama ķarc ka hota hë. Ye mulk ke masäil hal karne ke käm äta hë. Äzmüda hë.

(**[[اردو کی آخری کتاب|Urdü ki Äķri Kitäb]]** az **[[ابن انشاء|Ibne Inşä]])**

## موجودہ رومن رسم الخط اور اردو
واضح رہے کہ رومن رسم الخط میں اردو لکھنے کا کوئی ایک معیاری نظام مقرر نہیں اور نہ اس کو معیاری بنانے کے لیے کوئی ادارہ موجود ہے۔ رومن کو بطور اردو رسم الخط کہیں بھی سرکاری طور پر استعمال نہیں کیا جاتا مگر انٹرنیٹ پر اسے آسانی کے لیے اردو، فارسی اور عربی لکھنے کے لیے استعمال کیا جاتا ہے کیونکہ اکثر اوقات کمپیوٹر پر اردو نصب نہ ہونے کی وجہ سے اردو کا درست رسم الخط استعمال کرنا مشکل ہوتا ہے۔

## امثال

## رومن اُردو سے متعلق [[ویب سائٹ]]
* رومن اردو پاکستان کی پہلی ویب سائیٹ ہے جو ہر قسم کی معلومات اردو اور رومن اردو میں فراہم کر رہی ہے۔
* انگریزی اردو اور رومن اردو آف لائن لغت (24000 انگریزی الفاظ پر مشتمل )۔ پوری لغت ڈاون لوڈ کریں۔ایکسل فارمیٹ۔
* دنش پروبھو کی رومن اردو لُغت:
* ونیتا کی رومن اُردو لُغت
* ہندی/اُردو-انگریزی-کالاشا-خوار-نورستانی-پشتو تقابلی فہرستِ الفاظ: جنوب ایشیائی زبانوں میں 210 الفاظ کی تقابلی فہرست
* انگریزی-اردو-رومن اُردو آن لائن لغت
* ویکی سفر اُردو-ہندی فقرہ کتاب
* https://www.urdrezi.pk
* 

## حوالہ جات

## مزید دیکھیے
* اردو
* ہندی
* ہندوستانی
* پاکستان
* بھارت

زمرہ:بھارت میں مسیحیت
زمرہ:پاکستان میں مسیحیت
زمرہ:زبانیں
زمرہ:اردو
زمرہ:ہندوستانی رسم الاملاء
زمرہ:اردو کی رومن سازی
زمرہ:ویکی ڈیٹا سے مطابقت رکھنے والی مختصر تفصیل